钦定古今图书集成/明伦汇编/官常典/第440卷 > 册府元龟 > 《得士心》
## 钦定古今图书集成/明伦汇编/官常典/第440卷 > 册府元龟 > 《得士心》

《传》曰：“师克在和。”又云：“德以施惠战所由克”古之良将
率由兹道以至身犯寒暑不敢先裘盖众未食饮不
敢言饥渴周旋抚驭甘苦同之孜孜焉唯恐乎！徇己
之私而失人之心也。用能亲。若父兄随如臂指始乃
欣然景附愿属麾下终亦争先为用奋不顾死繇是
摧坚却敌每多成绩其或投于亡地固守心诚结义
“寖深，卒无离叛。”迨夫兵尽势窘，不忍舍去，肝脑涂地，
靡有悔恨。又复过更增恋，遗爱难忘；遵奉感涕，发于
诚款。至有“新兵甫集，同人乌合”，激励忠愤，开示恩信，
折服英毅，乐为我使；斯又智略之速达也。